Plantarea celor peste 100.000 de butaşi a costat aproape 70.000 de lei, iar investiţia va fi amortizată în trei ani. Când vor creşte, sălciile vor genera profit din vânzarea lemnului şi vor reduce emisiile de dioxid de carbon cu cel puţin 20%, până în 2020.

Salcia energetică se regenerează timp de 25 de ani şi poate fi utilizată ca biocombustibil pentru că are o mare putere calorică. Se foloseşte şi în industria lemnului şi a hârtiei, în cea farmaceutică şi în horticultură, pentru constituirea unor perdele de protecție.

Pe lângă oxigenul produs, salciile vor mai fi folosite şi pentru alimentarea viitorului incinerator de deşeuri de la Timişoara.